als_Latn dik_Latn sag_Latn
Më në fund, ndeshja e futbollit midis kombëtares sonë dhe asaj serbe përfundoi, edhe pse jo me rezultatin e dëshirueshëm. Bashkë me këtë ndeshje, e gjitha shfaqja e stisur e atdhedashurisë se shfaqur në mënyrat nga më të çuditshmet, përfundoi gjithashtu, edhe pse jo në mënyrën e dëshiruar.
Ajo çka mbetet nga kjo natë (dhe ditë të tëra përgatitjeje) nuk është dhe aq disfata e hidhur e ndeshjes për nga mënyra se si ajo erdhi apo dhe nga shkaktari, por, një nevojë për reflektim mbi të gjithë këtë ekzibicion fals të ndjenjave “patriotike”. Shumëkush mund të ndihet i acaruar me këtë frazë pasi mendon se meriton të hyj në “hollin e famës” të patriotëve, një “klub” shumë i privilegjuar, por i limituar. Sidoqoftë e vërteta është këtu, për të na vërtetuar sesa secili prej nesh duhet të bëjë për të merituar statusin e një qytetari model, dhe pastaj, të një patrioti të vërtetë.
Në fakt, vet kjo nevoja për ekzibicion patriotik, dëmton jo vetëm figurën e personit me fytyrë multidimensionale në jetën e përditshme, por edhe të vet shtet amë. Çfarë është më e çuditshmja në ketë histori është fakti se kush e bën ketë ekzibicion. Sipas Michael Billing i cili “shpiku” dhe termin “nacionalizmi banal” (banal nationalism), shtetet në mënyrë të përditshme riprodhojnë dhe shfaqin konceptin e kombit në mënyre të tërthortë, në mënyrë që të krijojnë, forcojnë dhe “kujtojnë” konceptin e kombësisë tek qytetarët. Me plot gojë, shteti shqiptar as që bën dhe as që ka nevojë të bej diçka të tillë për arsye të ndryshme, ndërsa jemi vet ne, qytetarët, ata që kemi marrë përsipër ketë rolë.
Kjo ndodh kryesisht pasi midis nesh ekziston një ndjesi e fortë e të qenit shqiptarë edhe pse jo rrallë herë, duket se bëjmë çmos për të baltosur këtë identitet. E thënë në fjalët e profesorit francez Ernest Renan, ekzistenca e kombit tonë është një “referendum i përditshëm” i suksesshëm, pasi të gjithë bashkohemi në diçka, edhe pse shpesh herë bëhet fjalë për dhimbjet e ndryshme të së shkuarës të çilat duket se krijojnë detyrime dhe përkushtime të përbashkëta për të ardhmen.
Pjesa e fundit është dhe më e rëndësishmja pasi pa kuptuar këtë nuk mund të kuptojmë apo dhe zgjidhim problemin tonë. Nëse një Komb mbështetet vetëm në konceptin etnik të ekzistencës së vet, atëherë është i destinuar të dështojë. Prejardhja, mitet, memoriet historike apo edhe kultura e përbashkët, nuk mund të fuqizojnë një shtet. Ajo çfarë nevojitet është një mbështetje tek një patriotizëm qytetar, i cili fokusohet tek të drejtat dhe detyrat e përbashkëta të qytetarëve, si dhe kuadrin territorial dhe ligjor të komunitetit. Shembuj të shteteve ku patriotizmi etnik dhe qytetar bashkohen, mund të konsiderohen Zvicra, Izraeli apo dhe Shtetet e Bashkuara.
Për të thonë më qartësisht dhe konkretisht për secilin që pati durimin dhe kureshtjen për ta lexuar tekstin deri në fund, një Komb dhe një shtet, nuk i duhen shfaqje patriotizmi apo dhe patriot part time! Çka nevojitet është, nga ana shtetërore, ndërtimi i institucione dhe kulturës së “shëndoshtë” dhe jo politikanëve të shëndoshtë, ndërsa nga ana e qytetareve, adoptim të kësaj kulture qytetare dhe respektim të institucioneve dhe detyrimeve ligjore dhe morale.
Nëse nuk i japin fund kësaj kulture pisllëku (metaforik dhe praktik) që rëndomë shfaqim në jetët tona publike të përditshme, ekzibicioni i ndjenjave patriotike në dita të veçanta të kalendarit futbollistik dhe më gjerë, jo vetëm që nuk na bën patriot, por sharlatan të pacipë!!
Nga Eno Çollaku/
Të ngjashme
-
Zbardhet Vendimi i Ramës: Disiplinim i kryerjes së pagesave të ujit nga institucionet shtetërore
Në fillim të muajit nëntor qeveria.
-
Senida Mesi: Promovimi i barazisë gjinore, prioritet i qeverisë
Me iniciativën e Zëvendës Kryeministres së.
-
Varshava shpreh keqardhjen për vendimin politik të BE-së
Polonia e priti me keqardhje vendimin.
-
Bushati optimist: Shfuqizimi i ligjit të luftës me Greqinë efekte edhe për pronat
Ministri i Jashtëm Ditmir Bushati, është.
als_Latn als_Latn als_Latn als_Latn als_Latn als_Latn als_Latn lug_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn